“ก.ล.ต.” ผนึกพันธมิตรจัด “สัมมนาออนไลน์” ช่วง พ.ค.นี้ เติมความรู้การเงิน-ลงทุน
“ก.ล.ต.” ผนึกพันธมิตรจัด “สัมมนาออนไลน์” ช่วง พ.ค.นี้ เติมความรู้การเงิน-ลงทุน
5 พ.ค. 2563

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ร่วมกับสมาคมนักวางแผนการเงินไทย และสถานีโทรทัศน์ไทยพีบีเอส จัดสัมมนาออนไลน์หัวข้อ “สุขภาพการเงินการลงทุนของคนไทย รับมืออย่างไรในยุคโควิด-19″ โดยมีนักวางแผนทางการเงิน (Certified Financial Planner: CFP) ผู้เชี่ยวชาญด้านการจัดการเงิน การลงทุนและการจัดการหนี้ ร่วมให้คำแนะนำแก่ประชาชนและผู้ลงทุนเกี่ยวกับการบริหารจัดการการเงินและการปรับตัวต่อสถานการณ์โควิด-19 รวมทั้งแนวทางการปรับตัวและแผนการดำเนินธุรกิจหลังสถานการณ์คลี่คลายสำหรับผู้ประกอบธุรกิจขนาดกลางและเล็ก (SME)
โดนผู้สนใจสามารถรับชมสัมมนาออนไลน์ถ่ายทอดสดผ่านเฟซบุ๊กเพจ พร้อมกัน 4 เพจ ได้แก่ @สำนักงาน กลต. @StartToInvest @ThaiFinancialPlanners และ @ThaiPBSFan สอดรับกับแนวทางการปฏิบัติตัวตามมาตรการรักษาระยะห่างเพื่อลดการแพร่ระบาดของโรคติดเชื้อไวรัสโคโรนา 2019 (COVID-19) โดยสามารถรับชมได้ ทุกวันศุกร์ตลอดเดือนพฤษภาคม เวลา 16.00 – 17.00 น. จำนวน 5 ตอน ตามลำดับดังนี้
ลงทุนอย่างไรในยุคโควิด-19 ทางออกของคนเป็นหนี้: ไม่หนี และพร้อมจ่ายจัดการประกันชีวิตอย่างไรในยุคโควิด-19 ปรับพฤติกรรมทางการเงินหลังโควิด-19 SMEs หัวใจแกร่ง รับวันฟ้าหลังฝนโควิด-19
ทั้งนี้ เริ่มงานสัมมนาออนไลน์ตอนแรกในวันศุกร์ที่ 1 พฤษภาคม 2563 หัวข้อ “ลงทุนอย่างไรในยุคโควิด-19″ โดยได้รับเกียรติจาก คุณไพบูลย์ นลินทรางกูร ประธานกรรมการ สภาธุรกิจตลาดทุนไทย คุณศิริพร สุวรรณการ นักวางแผนการเงิน CFP และ น.สพ ธนัฐ ศิริวรางกูร หรือหมอนัท เจ้าของเพจคลินิกกองทุน โดยมีคุณสินิดา เพชรวีระกุล เป็นผู้ดำเนินรายการ